Document ID: /roh_data/filtered/fineweb-2-filterrobots_roh.jsonl.gz/22240

Cumenzà ha quella istorgia cun ina brev, che l’Arena Alva ha tramess avant Nadal a tut ils indigens da la regiun da l’Arena Alva. En questa brev han ins supplitgà ils indigens da betg ir cun skis pervi da la mancanza da naiv, ed uschia laschar la prioritad als giasts.
La brev dal maina-fatschenta da las pendicularas da l’Arena Alva Reto Gurnter ha procurà per bleras discussiuns. Sur ils cunfins svizzers han las medias rapportà da la brev als indigens.
Questa supplica valia enfin che las pistas fin giu en la val stettian a disposiziun. I dovria persuenter mo 3 dis fraids. En quest temp saja quai pussaivel da far naiv artifiziala e da preparar las pistas a val.
Uss procura l’Arena Alva per in di dals indigens, cun pistas libras mo per els ed in pitschen refrestg.
RR novitads 06:00